Årsplaner til historie 3. klasse – Historiefaget
Årsplan 3. klasse – 2019/2020
Årsplan 4. klasse – 2019/2020
Årsplan 5. klasse – 2019/2020
Årsplan 6. klasse – 2019/2020
Årsplaner › Årsplan 3. klasse – 2019/2020
Af Thomas Askjær Sørensen , Opdateret 28. marts 2019
Redaktørens forslag til en årsplan for 3. klasse i skoleåret 2018/2019.
Årsplanen i 3. klasse byder blandt andet på et forløb om det gamle Egypten med fokus på både hverdagsliv og barnekongen Tutankhamon. © Getty Images.
Årsplanen er målrettet 3. klasse, idet den indeholder to forløb, der introducerer eleverne til faget historie og grundlæggende begreber som tidsperioder, kronologi, arkæologi, historiske fortællinger m.m. Der følges op på disse begreber i årsplanen for 4. klasse. I årsplanen for 3. klasse skal eleverne opleve, at historie også kan have relation til det nære, som fx familien, og at den ikke kun behøver at være forbundet med den såkaldte store historie som fx ældre tiders skrifter og fjerne fortider.
Allerede i 3. klasse startes den mentale proces, hvor eleverne lærer at skelne mellem den reelle levede historie i fortiden og fortællingerne om og fortolkningerne af den levede fortid i fx historiebøgerne. Eleverne skal også udvikle en forståelse af, at mennesket er både historieskabt og historieskabende. Det sker fx ved, at fortiden løbende sammenlignes med og perspektiveres til elevernes egen tid, og i arbejdet med historiske fortællinger.
I årsplanen lægges der stor vægt på Danmarks oldtid med forløb om jægerstenalderen, bronzealderen og jernalderen. Derudover er der et forløb om det gamle Egypten og et temaforløb om barndom gennem tiden. Årsplanen til 3. klasse indeholder desuden de to forløb "Hvad er historie?" og "Arkæologens arbejde", hvor eleverne arbejder med historiefagets grundlæggende begreber og metoder.
• "Det gamle Egypten"
Opgaven kan findes i Opgavesystemet.
Uge 33-34
Hvad er historie? (2 lektioner)
I dette lille introduktionsforløb skal I ud fra portalen Historiefaget tale om, hvad faget historie egentlig handler om.
• Jeg kan bruge begrebet kronologi.
• Jeg kan tale om historiske begivenheders betydning.
• Jeg kan forklare fagord fra historie.
De første danskere (7 lektioner)
I dette forløb skal I arbejde med livet i jægerstenalderen. I skal også sætte fokus på kanonpunktet Ertebøllekulturen.
• Jeg kan tale om jægerstenalderen.
• Jeg kan sammenligne jægerstenalderen med min egen tid.
• Jeg kan fortælle om Ertebøllekulturen.
• Jeg kan vise min viden om jægerstenalderen i rollespil og historier.
• Jeg kan læse og svare på spørgsmål om jægerstenalderen.
Uge 43-2
Min familie er historie (9 lektioner)
Her skal I tænke over, hvornår noget er gamle dage, og sætte fokus på velfærdsstaten og jeres bedsteforældres historie.
• Jeg kan sammenligne tidligere tiders familieliv med mit eget liv.
• Jeg kan diskutere, hvad gamle dage er, og hvornår noget er historie
• Jeg kan få viden om fortiden ved at undersøge lokalområdet og min egen familie.
• Jeg kan læse tekster og forklare fagord.
Uge 3-9
Det gamle Egypten (6 lektioner)
I dette forløb skal I arbejde med det gamle Egypten og Tutankhamon ved at læse, se film, lytte, spille og skrive.
• Jeg kan fortælle om Tutankhamon.
• Jeg kan skrive en historisk fortælling om det gamle Egypten.
• Jeg kan undersøge og tale om kilder om det gamle Egypten.
• Jeg kan tale om fagord, der handler om det gamle Egypten.
• Det gamle Egypten
Uge 10-16
Bronzealderen (6 lektioner)
I dette forløb skal I blive klogere på bronzealderen og sammenligne tidsperioden med jeres egen tid.
• Jeg kan tale om bronzealderen som tidsperiode.
• Jeg kan sammenligne livet i bronzealderen med mit eget liv.
• Videns- og færdighedsområde: Livsgrundlag og produktion (fase 1)
• Jeg kan fortælle om Solvognen.
Skolernes Innovationsdag (12. april)
Skolernes Innovationsdag er for hjernen, hvad Skolernes Motionsdag er for kroppen – en hel dag, hvor du og din klasse kan træne hjernen sammen. Innovation begynder med en god idé, og evnen til at få gode idéer kan trænes. I dette forløb laver eleverne forskellige øvelser, der på hver deres måde træner evnen til at se tingene anderledes og vende dem på hovedet. Forløbet er tilpasset eleverne i indskolingen og kræver ikke et særligt kendskab til innovation.
Arkæologens arbejde (4 lektioner)
I dette forløb skal I arbejde med begreberne arkæologi og historiske spor i fortid og nutid.
• Jeg kan lave en boplads med historiske spor.
• Jeg kan lave en tidskapsel med historiske spor fra min egen tid.
• Jeg kan forklare, hvad arkæologi og historiske spor er.
Uge 21-26
Jernalderen (6 lektioner)
I dette forløb skal I arbejde med livet i jernalderen. I skal både tegne, skrive og fortælle om den måde, folk levede på i jernalderen.
• Jeg kan sammenligne jernalderen med min egen tid.
• Jeg kan lave en fremlæggelse, hvor jeg fortæller andre om jernalderens tøj eller mad.
• Jeg kan lave en dagbog, hvor jeg fortæller om livet i jernalderen.